सोजत में निकाला जुलूस, उमड़े जायरीन
कस्बेमें सोमवार को हजरत नूरशाह बाबा के 43वें उर्स के अवसर पर जायरीनों द्वारा उनकी दरगाह पर चद्दर पेश करने के लिए अजमेर से आई विशेष चद्दर का शान-ओ-शौकत के साथ जुलूस निकाला गया। इस दौरान अजमेर से आए कलंदरों ने अपने शारीरिक करतबों से सबको हैरान कर दिया। प्रतिवर्ष की भांति इस वर्ष भी उर्स के मौके पर बाबा नूरशाह की दरगाह पर चद्दर पेश करने के लिए सोजत से पैदल यात्री अजमेर जाते हैं। वहीं से यह चद्दर अकीदत के साथ सोजत लाई गई। जुलूस बैंड-बाजों के साथ स्थानीय राजपोल गेट से रवाना हुआ। यह मुख्य बाजार, सिनेमा हाॅल तिराहा, सब्जी मंडी, जौहरी बाजार, मालियों की हवेली, जैतारणिया दरवाजा, पीडब्लूडी रोड होते हुए दरगाह पर जाकर पुनः विसर्जित हुआ। बाद में पूर्ण अकीदत के साथ बाबा नूरशाह की बारगाह पर चद्दर जायरिनों द्वारा पेश की गई। इस अवसर पर दरगाह रूस्तमशाह रफाई, सिकंदर खोखर, पूर्व पार्षद रज्जब हुसैन शेख आदि उपस्थित थे।
सोजत. शहर में निकले चद्दर जुलूस में उमड़े मोमिन।
hin_Deva hin_Deva bho_Deva